paragraph_text: Sulejman II. postaje sultan 1687. godine nakon svrgavanja brata Mehmeda IV. u pobuni vojske nakon odsudne Bitke kod Haršanja i oklijevanja da smijeni veliki vezir|velikog vezira Sari Sulejman pašu Bošnjaka, koji je izgubio bitku. Iako su Mehmedovi sinovi (obojica kasniji sultani) imali tada Mustafa 24 godine, a Ahmed 14, janjičari su za sultana uzdigli 45-godišnjeg Sulejmana, koji je do tada veći dio života proveo u Kafezu. Uz pobune i kaos u Carigradu i drugim dijelovima Carstva, austrijska vojska pod vodstvom Maksimilijana Bavarskog u ljeto 1688. osvaja Beograd, a zatim s manjim snagama iduće 1689. Niš i Skoplje, kojega spaljuje general Enea Silvio Picillomini, dok je glavnina austrijske vojne povučena na Rajnu gdje je francuski kralj Luj XIV. na vijest o padu Beograda započeo odlučni napad i time veliki tzv. Devetogodišnji rat (nazvan i rat Velike alijanse 1688. – 1697.).